Neuvoston direktiivi 76/769/ETY, annettu 27 päivänä heinäkuuta 1976, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä



Virallinen lehti nro L 262 , 27/09/1976 s. 0201 - 0203

Kreikank. erityispainos: Luku 13 Nide 4 s. 0178

Espanjank. erityispainos: Luku 13 Nide 5 s. 0208

Portugalink. erityispainos: Luku 13 Nide 5 s. 0208

Suomenk. erityispainos Alue 13 Nide 5 s. 0229

Ruotsink. erityispainos Alue 13 Nide 5 s. 0229



NEUVOSTON DIREKTIIVI, annettu 27 päivänä heinäkuuta 1976, tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä (76/769/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että vaarallisten aineiden ja valmisteiden markkinoille saattamista koskevan sääntelyn tarkoituksena on oltava väestön ja erityisesti tällaisia aineita ja yhdisteitä käyttävien ihmisten suojelu, sillä olisi edistettävä ympäristön suojelemista kaikilta aineilta ja valmisteilta, joilla on ekomyrkyllisiä ominaisuuksia tai jotka voivat pilata ympäristöä, sillä olisi myös pyrittävä parantamaan, säilyttämään ja edistämään ihmisten elämän laatua, vaarallisia aineita ja valmisteita säännellään jäsenvaltioissa; nämä säädökset eroavat toisistaan markkinoille saattamisen ja käytön edellytysten osalta; nämä erot muodostavat kaupan esteen ja vaikuttavat suoraan yhteismarkkinoiden toteuttamiseen ja toimintaan, tämä este olisi sen vuoksi poistettava; tämän tavoitteen toteuttamiseksi on tarpeen lähentää jäsenvaltioiden asiaa koskevaa lainsäädäntöä, tiettyihin vaarallisiin aineisiin ja valmisteisiin liittyviä säännöksiä on jo annettu yhteisön direktiiveissä; on edelleen tarpeen saada aikaan sääntely, joka koskee muita tuotteita ja etenkin sellaisia tuotteita, joiden osalta kansainväliset järjestöt ovat päättäneet rajoituksista, kuten polyklooratut difenyylit (PCB), joiden tuotantoa ja käyttöä rajoittavan päätöksen OECD:n neuvosto teki 13 päivänä helmikuuta 1973; tällainen toimenpide on tarpeen estämään PCB:n kerääntymisen ihmiskehoon ja tästä ihmisen terveydelle aiheutuvan vaaran, yksityiskohtaiset tutkimukset ovat osoittaneet, että polykloorattuihin terfenyyleihin (PCT) liittyy samanlaisia vaaroja kuin PCB:hen; tällaisten tuotteiden markkinoille saattamista ja käyttöä olisi myös rajoitettava, lisäksi on tarpeen määräajoin tarkastella koko ongelmaa uudelleen, jotta voidaan vähitellen siirtyä PCB:n ja PCT:n täydelliseen kieltoon, ja kloorietyleenin (vinyylikloridimonomeeri) käyttö aerosolien ponneaineena aiheuttaa vaaran ihmisten terveydelle ja siksi sen käyttö olisi kiellettävä, ON ANTANUT TÄMÄN DIREKTIIVIN: 1 artikla 1. Tämä direktiivi koskee liitteessä lueteltujen vaarallisten aineiden markkinoille saattamisen ja käytön rajoittamista yhteisön jäsenvaltioissa, edellä sanotun kuitenkaan rajoittamatta asiaa koskevien muiden yhteisön säännösten soveltamista. 2. Tämä direktiivi ei koske: a) vaarallisten aineiden ja valmisteiden kuljetusta rautateitse, maanteitse taikka vesi- tai ilmateitse; b) kolmansiin maihin vietäviä vaarallisia aineita ja valmisteita; c) kauttakuljetettavia ja tullitarkastuksen alaisia aineita ja valmisteita sillä edellytyksellä, että niitä ei jalosteta. 3. Tässä direktiivissä tarkoitetaan: a) `aineella` kemiallisia alkuaineita ja niiden yhdisteitä sellaisina kuin ne esiintyvät luonnossa tai teollisesti valmistettuina; b) `valmisteella` kahdesta tai useammasta aineesta koostuvia seoksia tai liuoksia. 2 artikla Jäsenvaltioiden on toteutettava kaikki tarvittavat toimenpiteet sen varmistamiseksi, että liitteessä lueteltuja vaarallisia aineita ja valmisteita voidaan saattaa markkinoille tai ottaa käyttöön ainoastaan liitteessä vahvistettujen edellytysten mukaisesti. Tällaiset rajoitukset eivät koske markkinoille saattamista tai käyttöä tutkimus- ja kehitystarkoituksiin tai analyyseihin. 3 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa sen tiedoksi antamisesta sekä ilmoitettava tästä komissiolle viipymättä. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 4 artikla Tämä direktiivi on osoitettu kaikille jäsenvaltioille. Tehty Brysselissä 27 päivänä heinäkuuta 1976. Neuvoston puolesta Puheenjohtaja M. van der STOEL (1) EYVL N:o C 60, 13.3.1975, s. 49 (2) EYVL N:o C 16, 23.1.1975, s. 25 LIITE >TAULUKON PAIKKA>